A Head Full of Dreams

A Head Full of Dreams (בתרגום חופשי לעברית: ראש מלא בחלומות) הוא אלבום פופ רוק של להקת הרוק הבריטית קולדפליי. האלבום כולל בו רצועה המורכבת מ-11 שירים, ואורכו עומד על 45 דקות ו-45 שניות. זהו אלבום האולפן השביעי של הלהקה, והוא הוקלט תחת חברות התקליטים "Parlophone" בבריטניה ו"Atlantic" בארצות הברית בהפקתם של ריק סימפסון וטור אריק הרמנסן ומיקל סטורלר אריקסן. האלבום הוקלט בין מרץ 2014 לאוגוסט 2015, ויצא לאור ב-4 בדצמבר 2015. האלבום מציג זווית שונה של הלהקה, זאת בשירים קצביים יותר ופחות "כבדים", והוא סוטה לחלוטין מן הנתיב עמו הלהקה זוהתה, ונבדל לחלוטין, למשל, מאלבומה הקודם, "Ghost Stories" מ-2014. בין היתר, הוא כולל בו שיתופי פעולה עם ביונסה, עם נואל גלאגר, עם טובה לו, עם חטיה בוניאטישווילי ועם מרי קלייטון, ואף כמה שניות של נשיא ארצות הברית דאז ברק אובמה שר את ההמנון "Amazing Grace". האלבום זכה לביקורות מעורבות, והצליח יחסית מבחינה מסחרית. כמו כן, הוא היה מועמד לפרס המוזיקה הבריטית לאלבום הטוב ביותר. כחלק מקידום האלבום, הלהקה יצאה לסיבוב הופעות חובק עולם ב-31 במרץ 2016 אשר צפוי להימשך עד ה-8 באוקטובר 2017, "A Head Full of Dreams Tour". ערך מורחב – A Head Full of Dreams Tour עבור קידום האלבום, בנובמבר 2015 הוכרז כי הלהקה תצא לסיבוב הופעות חובק עולם. בנוסף לקידום העיקרי של "A Head Full of Dreams", הסיבוב יועד גם לקידום "Ghost Stories". סיבוב ההופעות נקבע לאירופה ולאמריקה הלטינית, והורחב גם לאמריקה הצפונית ולאסיה. סיבוב ההופעות נפתח ב-31 במרץ 2016, והוא עתיד להסתיים ב-8 באוקטובר 2017. חלקו הראשון של סיבוב הופעות היה באמריקה הלטינית, כשנפתח בארגנטינה, ועבר בין היתר בברזיל וצ'ילה, והסתיים במקסיקו; חלקו השני של סיבוב ההופעות היה באירופה, כשנפתח בצרפת, ועבר בין היתר בספרד, גרמניה והממלכה המאוחדת. החלק האירופאי של סיבוב ההופעות הסתיים בדנמרק; חלקו השלישי של סיבוב ההופעות היה בארצות הברית, כשנפתח בניו ג'רזי, ועבר בין היתר באילינוי וטקסס, הסיבוב הסתיים בפנסילבניה; בין חלקו השלישי לרביעי, סיבוב ההופעות עבר פעם נוספת בבריטניה והגיע גם להודו; חלקו הרביעי של סיבוב ההופעות היה באוקיאניה, הסיבוב החל בניו זילנד והסתיים באוסטרליה; חלקו החמישי של סיבוב ההופעות היה באסיה. הסיבוב החל באיחוד האמירויות הערביות, ועבר בין היתר בפיליפינים ובדרום קוריאה, והסתיים ביפן; חלקו השישי של סיבוב ההופעות שב לאירופה: גרמניה, פולין, איטליה, והסתיים בצרפת; חלקו השמיני של סיבוב ההופעות עתיד להיות בצפון אמריקה, ולעבור בכמה מדינות בארצות הברית ובכמה פרובינציות בקנדה. עד כה, הגיעו לסיבוב ההופעות 2,757,562 צופים מרחבי העולם כולו בההופעות הניבו הכנסה של כ-$251,409,128. כל השירים נכתבו והולחנו על ידי כריס מרטין, ויל צ'מפיון, ג'ון באקלנד וגאי ברימן.  האלבום זכה לביקורות מעורבות. מצד אחד, ההתנסות בחומרים חדשים, קלילים וקצביים יותר, זכתה לכמה וכמה ציונים לשבח. מצד שני, היו שציינו כי הסגנון המוזיקלי החדש הוריד את רמתם הגבוהה של המילים והלחנים. אתר הסקירה "Metacritic" העניק לאלבום ציון של 60 מתוך 100, בהתבסס על 27 ביקורות (8 חיוביות, 17 מעורבות ו-2 שליליות). ג'ון דולן מהמגזין האמריקאי "Rolling Stone" העניק לאלבום ארבעה כוכבים מתוך חמישה, וציין לחיוב את השירים הקלילים והקצביים יותר באומרו כי "מדובר באלבום המבריק ביותר של הלהקה". ברי ניקולסון מהמגזין הבריטי "NME" העניק לו ציון של 4 מתוך 5, ציין כי הוא "שינוי מרענן" מדרכה הקודם של הלהקה, כינה אותו "אוסף השירים המספק ביותר שנכתב בשנים האחרונות". סטיבן תומאס ארלוויין מאתר AllMusic העניק לסרט שלושה וחצי כוכבים מתוך חמישה. גם דוריאן לינסקי מהמגזין הבריטי "Q" העניקה לו ציון של ארבעה מתוך חמישה כוכבים. הלן בראון מהעיתון הבריטי "The Daily Telegraph" העניקה לאלבום שלושה כוכבים מתוך חמישה, וציינה כי "לצד השמחה הבלתי מאופקת קשה להתעלם מהמועקה הקיטשית". אנדי גיל מעיתון הבוקר הבריטי "The Independent" העניק לאלבום שלושה מתוך חמישה כוכבים, וציין כי "שינוי האווירה והכיוון סובייקטיבי למדי ויכול להיתפס כשנוי במחלוקת, אך לצד השעמום הצפוי מהקיטשיות המתפרצת קשה להתעלם מהאנרגיות הקלילות והקצביות". איאן גורמלי ממגזין "Exclaim!‎" הקנדי ציין כי "האלבום היה יכול להיות יצירת מופת פופטימית, אך הוא הופך בסך הכל לעוד אלבום של Coldplay". אנדרו אונטרברגר ממגזין "Spin" האמריקאי העניק לאלבום ציון של 6 מתוך 10, וציין לשלילה את סגנונו המוזיקלי ואת מילות ולחני השירים, אך הוסיף כי "קשה להתעלם מחינניותו". בנוסף, אלכסיס פטרידיס מיומון "The Guardian" הבריטי העניקה לאלבום שלושה כוכבים מתוך חמישה. גרג קוט מהיומון האמריקאי "Chicago Tribune" העניק לאלבום שני כוכבים מתוך ארבעה עם ביקורות קשות. סטיוארט ברמן מהאתר "פיצ'פורק" העניק לאלבום ציון של 4.8 מתוך 10, בציינו כי "המילים רדודות וכתובות בצורה מרושלת, מלאות במטפורות לא ברורות ולא הגיוניות" והוסיף כי האלבום "מיותר ולא נחוץ". מידע על האלבום A Head Full of Dreams באתר MusicBrainz מידע על האלבום A Head Full of Dreams באתר AllMusic האלבום A Head Full of Dreams באתר Discogs האלבום A Head Full of Dreams באתר יוטיוב אתר הלהקה (באנגלית) Tom Breihan, ‏Premature Evaluation: Coldplay A Head Full Of Dreams, ‏Stereogum, ‏4 בדצמבר 2015 Jhon Murphy, ‏Coldplay – A Head Full Of Dreams, ‏musicOMH, ‏8 בדצמבר 2015 Andre Paine, ‏Coldplay - A Head Full of Dreams, album review: 'uplifting, preppy pop with a pristine finish, ‏London Evening Standard, ‏4 בדצמבר 2015 Craig Manning, ‏Coldplay - A Head Full of Dreams (staff review)‎, AbsolutePunk, ‏6 בדצמבר 2015 UG Team, ‏A Head Full Of Dreams Review, ‏Ultimate Guitar, ‏28 בדצמבר 2015 Allison Weintraub, ‏Coldplay's new album goes back to their signature sound, ‏The Oklahoma Daily, ‏8 בדצמבר 2015 "Coldplay's new album parachutes into the unfamiliar". The Orion. 16 בדצמבר 2015. ארכיון מ-24 בפברואר 2018. נבדק ב-23 בפברואר 2018. {{cite web}}: (עזרה) First legs of 2016 tour announced – extra dates added!‎, Coldplay Coldplay Preparing To Kick Off New Tour, ‏Coldplay Fourth Wembley Stadium show announced, ‏Coldplay Pia Garcia, ‏Coldplay brings 'A Head Full of Dreams' to Asia, ‏CNN Philippines, ‏10 בדצמבר 2015 Reviews for A Head Full of Dreams by Coldplay, ‏Metacritic Stephen Thomas Erlewine, ‏A Head Full of Dreams – Coldplay, ‏Allmusic, ‏5 בדצמבר 2015 Greg Kot, ‏Coldplay is bigger, catchier on 'A Head Full of Dreams'‎, Chicago Tribune, ‏4 בדצמבר 2015 Helen Brown, ‏Coldplay, A Head Full of Dreams, album review: 'Coldplay get their groove back with Beyoncé', The Telegraph, 3 December 2015 Alexis Petridis, ‏Coldplay: A Head Full of Dreams review – a failure to commit to pop, ‏The Guardian, ‏4 בדצמבר 2015 Andy Gill, ‏, Coldplay, A Head Full of Dreams: 'Too much emotional laundry but it’s a step in the right direction', album review, ‏The Independent, ‏4 בדצמבר 2014 ברי ניקולסון, ‏Coldplay – A Head Full Of Dreams, ‏NME, ‏4 בדצמבר 2015 Stuart Berman, ‏Coldplay: A Head Full of Dreams, ‏פיצ'פורק, ‏4 בדצמבר 2015 Dorian Lynskey, ‏Seventh Heaven, ‏Q (מס' 354; עמ' 110), ‏7 בדצמבר 2015 Jon Dolan, ‏A Head Full of Dreams, ‏Rolling Stone, ‏4 בדצמבר 2015 Andrew Unterberger, ‏Review: Coldplay Are All Too Eager to Exit Gracefully With 'A Head Full of Dreams, ‏Spin, ‏4 בדצמבר 2015 Ian Gormely, ‏Coldplay - A Head Full of Dreams, ‏Exclaim!‎, 3 בדצמבר 2015 May 2024 Albums Accreds.pdf, Dropbox